การวางแผน
ก่อนที่คุณจะเริ่มต้นสร้างอุปนิสัยใหม่ การพิจารณาเป้าหมายของตัวเองก่อนนั้นถือว่าเป็นสิ่งที่คุ้มค่า นึกให้ออกว่าตัวเองหวังจะบรรลุเป้าหมายในเรื่องใด และต้องแน่ใจว่าเป้าหมายนั้นเป็นไปตามหลักการ SMART ซึ่งก็คือ S = Specific (มีความเฉพาะเจาะจง) M = Measurable (สามารถวัดผลได้) A = Action Oriented (มุ่งเน้นการปฏิบัติเพื่อบรรลุเป้าหมายที่ต้องการ) R =  Realistic (ตั้งอยู่บนความเป็นจริง) T = Time Bound (มีกำหนดขอบเขตของเวลา) ซึ่งหลักการนี้จะช่วยเพิ่มโอกาสในการบรรลุเป้าหมายให้กับคุณ ดังนั้น ให้คุณพิจารณาถึงสิ่งที่คุณต้องการทำให้สำเร็จ แล้วเก็บรายละเอียดเกี่ยวกับสิ่งนั้นให้มากที่สุดเท่าที่จะทำได้ คำถามต่อไปนี้ จะเป็นคำถามที่ช่วยคุณพิจารณาเป้าหมายต่างๆ  Specific หมายถึง เป้าหมายที่ตั้งไว้นั้นมีความเฉพาะเจาะจง ไม่กว้างและไม่คลุมเครือ โดยให้ถามตัวเองว่า เราต้องการจะบรรลุผลในเรื่องใดและทำไม? Measurable หมายถึง เป้าหมายที่ตั้งไว้สามารถวัดผลเป็นจำนวนได้ (วัดด้วยตัวเลข) โดยให้ถามตัวเองว่า ตัวเลขอะไรที่เกี่ยวข้องกับเป้าหมายของเรา? และเป้าหมายนั้นจะวัดผลด้วยตัวเลขยังไง? Action Oriented หมายถึง เป้าหมายที่ตั้งไว้นั้น เป็นบางสิ่งบางอย่างที่คุณสามารถปฏิบัติได้อย่างไม่ติดขัดและสามารถควบคุมได้ โดยให้ถามตัวเองว่า มีกิจกรรมที่เฉพาะเจาะจงแบบไหนบ้าง ที่เราจำเป็นต้องทำเพื่อที่จะบรรลุเป้าหมายที่ตั้งไว้? แล้วเราต้องทำกิจกรรมเหล่านี้บ่อยแค่ไหนถึงจะเพียงพอต่อเป้าหมาย? Realistic หมายถึง เป้าหมายที่ตั้งไว้นั้น เป็นบางสิ่งบางอย่างที่คุณสามารถบรรลุผลได้ด้วยสิ่งที่คุณมีอยู่แล้ว โดยให้ถามตัวเองว่า เป้าหมายที่เราตั้งไว้นั้น ใช่สิ่งที่เรามีกำลังและความสามารถพอที่จะบรรลุผลหรือเปล่า? แล้วทำไมถึงใช่ หรือทำไมถึงไม่ใช่? Time Bound หมายถึง เป้าหมายที่ตั้งไว้มีการกำหนดเวลาเริ่มต้นและสิ้นสุด หรือมีเดดไลน์ที่คุณต้องทำเสร็จให้ทันเวลา โดยให้ถามตัวเองว่า เมื่อไรที่เราจะเริ่มปฏิบัติการเพื่อเป้าหมายนี้? เมื่อไรที่เราอยากจะให้เป้าหมายนี้บรรลุผล? จะเกิดอะไรขึ้นบ้างถ้าเราทำสำเร็จ? และจะเกิดอะไรขึ้นถ้าเราล้มเหลว?
กำหนดเป้าหมาย.
https://www.wikihow.com/Form-a-Good-Habit
Making a Plan